
RAPORT 

asupra proiectului de Lege pentru modificarea alin.(3) al art.31 din Legea nr.10/2001 privind regimul juridic al unor imobile preluate în mod abuziv în perioada 6 martie 1945 -22 decembrie 1989, republicată

                 În conformitate cu prevederile art.95 şi 115 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi, a fost sesizată, spre dezbatere în fond, în procedură de urgenţă, cu proiectul de Lege pentru modificarea alin.(3) al art.31 din Legea nr.10/2001 privind regimul juridic al unor imobile preluate în mod abuziv în perioada 6 martie 1945 -22 decembrie 1989, republicată, trimis cu adresa nr. PL-x 309 din 17 iunie 2009 şi înregistrat sub nr.31/606 din 18 iunie 2009. 
                 Potrivit prevederilor  art. 75 din Constituţia României, republicată şi ale art. 92 alin. (9) pct.2 din Regulamentul Camerei Deputaţilor, republicat, Camera Deputaţilor este  Cameră decizională.

 Senatul, în calitate de primă Cameră sesizată, a adoptat această iniţiativă legislativă, în şedinţa din      15 iunie 2009.

 Consiliul Legislativ, prin avizul nr.321/14.04.2009, a avizat favorabil proiectul de lege.

 Comisia pentru administraţie publică, amenajarea teritoriului şi echilibru ecologic a avizat favorabil proiectul de lege, în şedinţa din 25 iunie 2009.
Comisia pentru drepturile omului, culte şi problemele minorităţilor naţionale a avizat favorabil proiectul de lege în forma adoptată de Senat, în şedinţa din 23 iunie 2009.

Proiectul de lege are ca obiect de reglementare instituirea în sarcina unei singure autorităţi a competenţelor de soluţionare a cererilor de acordare a despăgubirilor formulate în baza dispoziţiilor art. 3 alin. (1) lit. b) din Legea nr. 10/2001, republicată, cu modificări şi completări.
               În conformitate cu prevederile art. 61 din Regulamentul Camerei Deputaţilor, republicat, Comisia juridică, de disciplină şi imunităţi  a examinat iniţiativa legislativă, în şedinţa din 30 iunie 2009. 

La lucrări au fost prezenţi 13 deputaţi din totalul de 24 membri ai Comisiei juridice, de disciplină şi imunităţi.

                În urma examinării iniţiativei legislative şi a opiniilor exprimate de către membrii Comisiei, s-a hotărât, cu unanimitate de voturi, să se supună plenului Camerei Deputaţilor, spre dezbatere şi adoptare, proiectul de Lege pentru modificarea alin.(3) al art.31 din Legea nr.10/2001 privind regimul juridic al unor imobile preluate în mod abuziv în perioada 6 martie 1945 -22 decembrie 1989, republicată, cu  amendamentul admis prezentat în Anexă.
 În raport cu obiectul şi conţinutul reglementării, proiectul de lege face parte din categoria legilor organice.

                                   PREŞEDINTE ,                                                                      SECRETAR,   
                                    Daniel BUDA                                                              Gabriel ANDRONACHE                        
      Expert,

      Roxana Şerban

ANEXĂ

P.L.x 309/2009 

Proiectul de Lege pentru modificarea alin.(3) al art.31 din Legea nr.10/2001 privind regimul juridic al unor imobile preluate în mod abuziv în perioada 6 martie 1945 - 22 decembrie 1989, republicată

	Nr.  crt.
	Legea nr. 10/2001 privind regimul juridic al unor imobile preluate în mod abuziv în perioada 6 martie 1945 - 22 decembrie 1989*) - Republicare
	Textul Senatului
	Amendamente
	Motivare

	1. 
	
	LEGE 

pentru modificarea art. 31 alin. (3) din Legea nr. 10/2001 privind regimul juridic al unor imobile preluate în mod abuziv în perioada 6 martie 1945 – 22 decembrie 1989, republicată

	Nemodificat


	

	2. 
	Art. 31
(3) Măsurile reparatorii prin echivalent prevăzute la alin. (1) se vor propune, după stabilirea valorii recalculate a acţiunilor, prin decizia motivată a instituţiei publice implicate în privatizarea societăţii comerciale care a preluat patrimoniul persoanei juridice sau, după caz, prin ordin al ministrului finanţelor publice, în cazul în care societatea comercială care a preluat patrimoniul persoanei juridice naţionalizate nu mai există, nu poate fi identificată, ori nu a existat o asemenea continuitate.

	Art. I- Alineatul (3) al articolului 31 din Legea nr.10/2001 privind regimul juridic al unor imobile preluate în mod abuziv în perioada 6 martie 1945 - 22 decembrie 1989, republicată în Monitorul Oficial al României, Partea I, nr.798 din 2 septembrie 2005, cu modificările şi completările ulterioare, se modifică şi va avea următorul cuprins:

„(3) Măsurile reparatorii prin echivalent prevăzute la alin.(l) se propun după stabilirea valorii recalculate a acţiunilor, prin decizia motivată a Autorităţii pentru Valorificarea Arhivelor Statului."
	Nemodificat

„(3) Măsurile reparatorii prin echivalent prevăzute la alin.(l) se propun după stabilirea valorii recalculate a acţiunilor, prin decizia motivată a Autorităţii pentru Valorificarea Activelor Statului."
Autor: Comisia pentru administraţie publică
	

	3. 
	
	Art. II.- În procesele şi cererile având ca obiect stabilirea, potrivit prevederilor art.31 din Legea nr.10/2001 privind regimul juridic al unor imobile preluate în mod abuziv în perioada 6 martie 1945 - 22 decembrie 1989, republicată, cu modificările şi completările ulterioare, a măsurilor reparatorii prin echivalent şi/sau a valorii recalculate a acţiunilor, Autoritatea pentru Valorificarea Activelor Statului se substituie şi dobândeşte calitatea procesuală a Ministerului Finanţelor Publice şi instituţiilor publice implicate, preluând toate drepturile şi obligaţiile procesuale ale acestora, începând cu data intrării în vigoare a prezentei legi.
	Nemodificat


	

	4. 
	
	Art. III- (1) În termen de 30 de zile de la data intrării în vigoare a prezentei legi, Ministerul Finanţelor Publice va proceda la predarea către Autoritatea pentru Valorificarea Activelor Statului, pe bază de opis, a fiecărei notificări, însoţite de toată documentaţia depusă de către persoanele fizice, asociaţi ai persoanei juridice care deţinea imobilele şi alte active în proprietate la data preluării acestora în mod abuziv şi care nu a fost soluţionată până la data intrării în vigoare a prezentei legi, precum şi a dosarelor având ca obiect contestarea ordinelor emise în temeiul art.31 din Legea nr. 10/2001, republicată, cu modificările şi completările ulterioare.
(2) În termen de 60 de zile de la data intrării în vigoare a prezentei legi, entităţile învestite cu soluţionarea notificărilor formulate în temeiul prevederilor art.31 din Legea nr. 10/2001, republicată, cu modificările şi completările ulterioare, cu excepţia celei prevăzute la alin.(l), vor proceda la predarea către Autoritatea pentru Valorificarea Activelor Statului a notificărilor şi a documentaţiei primite de la persoanele fizice, asociaţi ai persoanei juridice care deţinea imobile şi alte active în proprietate la data preluării acestora în mod abuziv şi care nu au fost soluţionate până la data intrării în vigoare a prezentei legi.

(3) Dispoziţiile art.38 din Legea nr.10/2001 republicată, cu modificările şi completările ulterioare, se aplică în mod corespunzător şi în cazul nerespectării termenelor prevăzute la alin.(l) şi (2).


	Nemodificat


	

	5.
	
	Art. IV.- (1) În termen de 120 de zile de la expirarea termenelor prevăzute la alin.(l) şi (2) ale art. III, Autoritatea pentru Valorificarea Activelor Statului va soluţiona toate notificările care sunt însoţite de documentaţie completă ale persoanelor fizice, asociaţi ai persoanei juridice care deţinea imobile şi alte active în proprietate la data preluării acestora în mod abuziv şi care nu au fost soluţionate până la data intrării în vigoare a prezentei legi.

(2) Dispoziţiile art.38 din Legea nr.10/2001, republicată, cu modificările şi completările ulterioare, se aplică în mod corespunzător şi în cazul nerespectării termenului prevăzut la alin.(l).


	Nemodificat

